Et võtta  ette merereis sellel suurel veteväljal tuli tunda hästi navigatsiooni. Polüneesia navigaator pidi oskama ära tundma ja nimetada rohkem kui sada viitkümmend taevakeha. Samuti teadis ta täpselt, millise ookeani kohal või tänapäevaselt väljendudes - millise meridiaani või paralleeli kohal igaüks neist "ripub". Havailased eristasid taevavõlvil kinnistähti (hokupaa) ja planeete (hokuhele). Üks planeet võis havai keeles kanda mitut nime olenevalt sellest, missuguses taevavõlvi osas ta parajasti asus. Näiteks  Veenus kui Koidutäht oli Mananalo, aga Ehatähena kutsuti teda Naholoholoks. (sama oli ka vanadel kreeklastel, Veenus enne Päikest oli Lucifer). Jupiteri nimeks oli tema heleduse pärast Iksika, Merkuuril Ukali.